
42 DR.31.3.2003 
 

Walau bagaimanapun, kerajaan sedang mengambil tindakan untuk 
mempercepatkan pengeluaran hak milik tetap.  Untuk itu pihak Jabatan Ukur dan Pemetaan 
telah diminta menyegerakan pengukuran dan menyediakan pelan untuk dikemukakan 
kepada Jabatan Tanah dan Galian Wilayah Persekutuan Kuala Lumpur bagi tujuan 
pendaftaran hak milik tetap.  Adalah dipercayai pengeluaran hak milik tetap akan dapat 
dibuat bagi menggantikan hak milik sementara yang ada.   

Tuan Mohd. Apandi bin Haji Mohamad:  [Bangun] 

Tuan Yang di-Pertua:  Yang Berhormat bagi Jeli bangun. 

Tuan Mohd. Apandi bin Haji Mohamad:  Terima kasih Tuan Yang di-Pertua dan 
Yang Berhormat Menteri.  Bolehkah mulai sekarang pihak kerajaan menentukan berapakah 
bilangan hak milik kekal yang akan dikeluarkan berdasar kepada semangat ISO dan 
sebagainya.  Umpamanya berapa ribu hak milik kekal yang bakal kita keluarkan mengikut 
tahun-tahunnya.  Berapa daripada hak milik sementara, manakala hak milik kekal, 
berapakah bilangannya?  Berapa bilangan hak milik strata hendak dikeluarkan?  Saya ingat 
kalau ada measurement seperti itu mungkin boleh memberi sedikit kepuasan kepada 
mereka yang terlibat dalam hal ini.  Boleh atau tidak cuba guna based on ISO?  Terima 
kasih. 

Tengku Dato’ Adnan bin Tengku Mansor:  Untuk makluman Yang Berhormat 
bagi Jeli, yang sebenarnya Pejabat Tanah Wilayah Persekutuan mempunyai sistem yang 
terbaik di kalangan pejabat-pejabat tanah negeri-negeri yang lain.  Tadi Yang Berhormat 
ada sebut berkenaan dengan 50,000 geran yang dikeluarkan oleh Kerajaan Negeri 
Terengganu.   

Untuk makluman Yang Berhormat, saya telah difahamkan oleh pegawai Jabatan 
Tanah Wilayah Persekutuan bahawa sistem yang ada di Jabatan Tanah Wilayah 
Persekutuan adalah lebih baik daripada apa yang digunakan oleh Kerajaan Negeri 
Terengganu.  Yang saya takut, apa Yang Berhormat telah sarankan kepada Menteri Besar 
Terengganu itu ialah supaya kelulusan dapat diberi 50,000 dengan cepat.  Barangkali untuk 
kroni-kroni Yang Berhormat di Kuala Terengganu.  [Ketawa]  

Walau bagaimanapun, untuk makluman Yang Berhormat, kita akan mengambil 
tindakan supaya perkara-perkara yang telah disebutkan oleh Yang Berhormat tadi, saya 
akan memberi kepada Yang Berhormat dengan secara bertulis, dia punya anggaran 
ataupun angka-angka yang telah diminta. 

Walau bagaimanapun, untuk makluman Yang Berhormat, kita ada mempunyai 
Piagam Pelanggan oleh Jabatan Tanah dan Galian Wilayah Persekutuan  di mana telah 
ditetapkan berapa hari, umpamanya kalau hak milik sementara atau hak milik mesti 
dikeluarkan,  ada tahap-tahap yang telah disesuaikan seperti mana Yang Berhormat telah 
cadangkan. 

Tuan Mohd. Apandi bin Haji Mohamad:  [Bangun] 

Tuan Yang di-Pertua:  Ha.  Yang Berhormat bagi Jeli. 

Tuan Mohd. Apandi bin Haji Mohamad:  Terima kasih, Tuan Yang di-Pertua dan 
Yang Berhormat Menteri.  Kita tidak mempertikaikan sistem.  Kalau sistem dia bagus, kalau 
implementasi dia tidak bagus, jadilah macam Dasar Ekonomi Baru, 30 tahun, separuh pun 
tidak sampai lagi kerana implementasi tidak bagus.  Jadi, sekarang ini saya merujuk kepada 
sistem di Terengganu - walaupun tidak bagus - tetapi kerana semua pihak memainkan 
peranan, kesungguhan menyebabkan boleh,  benda yang tidak logik dari segi biasa 50,000.   

Sekarang saya hendak tanya, Wilayah Persekutuan, kata hebat sangat sistem.  
Berapa ribu lot yang telah dikeluarkan?  Yang kata hebat sangat ini.  Sekarang kenyataan 
ini boleh tahu, beri kenyataan rasmi Menteri berapa ribu lot yang dikeluarkan, yang kata 
hebat sangat sistem?  Berapa hak milik strata diluluskan?  Berapa hak milik tanah 
diluluskan?  Minta penjelasan angkanya.  Okey, terima kasih.   

Tengku Dato’ Adnan bin Tengku Mansor:  Untuk makluman Yang Berhormat 
bagi Jeli, saya tidak ada angka-angka yang saya boleh dapat sebutkan kepada Yang 



Walau bagaimanapun, kerajaan sedang mengambil tindakan untuk mempercepatkan pengeluaran hak milik tetap. Untuk itu pihak Jabatan Ukur dan Pemetaan telah diminta menyegerakan pengukuran dan menyediakan pelan untuk dikemukakan kepada Jabatan Tanah dan Galian Wilayah Persekutuan Kuala Lumpur bagi tujuan pendaftaran hak milik tetap. Adalah dipercayai pengeluaran hak milik tetap akan dapat dibuat bagi menggantikan hak milik sementara yang ada. Tuan Mohd. Apandi bin Haji Mohamad: [Bangun]. Tuan Yang di-Pertua: Yang Berhormat bagi Jeli bangun. Tuan Mohd. Apandi bin Haji Mohamad: Terima kasih Tuan Yang di-Pertua dan Yang Berhormat Menteri. Bolehkah mulai sekarang pihak kerajaan menentukan berapakah bilangan hak milik kekal yang akan dikeluarkan berdasar kepada semangat ISO dan sebagainya. Umpamanya berapa ribu hak milik kekal yang bakal kita keluarkan mengikut tahun-tahunnya. Berapa daripada hak milik sementara, manakala hak milik kekal, berapakah bilangannya? Berapa bilangan hak milik strata hendak dikeluarkan? Saya ingat kalau ada measurement seperti itu mungkin boleh memberi sedikit kepuasan kepada mereka yang terlibat dalam hal ini. Boleh atau tidak cuba guna based on ISO? Terima kasih. Tengku Dato' Adnan bin Tengku Mansor: Untuk makluman Yang Berhormat bagi Jeli, yang sebenarnya Pejabat Tanah Wilayah Persekutuan mempunyai sistem yang terbaik di kalangan pejabat-pejabat tanah negeri-negeri yang lain. Tadi Yang Berhormat ada sebut berkenaan dengan 50,000 geran yang dikeluarkan oleh Kerajaan Negeri Terengganu. Untuk makluman Yang Berhormat, saya telah difahamkan oleh pegawai Jabatan Tanah Wilayah Persekutuan bahawa sistem yang ada di Jabatan Tanah Wilayah Persekutuan adalah lebih baik daripada apa yang digunakan oleh Kerajaan Negeri Terengganu. Yang saya takut, apa Yang Berhormat telah sarankan kepada Menteri Besar Terengganu itu ialah supaya kelulusan dapat diberi 50,000 dengan cepat. Barangkali untuk kroni-kroni Yang Berhormat di Kuala Terengganu. [Ketawa]. Walau bagaimanapun, untuk makluman Yang Berhormat, kita akan mengambil tindakan supaya perkara-perkara yang telah disebutkan oleh Yang Berhormat tadi, saya akan memberi kepada Yang Berhormat dengan secara bertulis, dia punya anggaran ataupun angka-angka yang telah diminta. Walau bagaimanapun, untuk makluman Yang Berhormat, kita ada mempunyai Piagam Pelanggan oleh Jabatan Tanah dan Galian Wilayah Persekutuan di mana telah ditetapkan berapa hari, umpamanya kalau hak milik sementara atau hak milik mesti dikeluarkan, ada tahap-tahap yang telah disesuaikan seperti mana Yang Berhormat telah cadangkan. Tuan Mohd. Apandi bin Haji Mohamad: [Bangun]. Tuan Yang di-Pertua: Ha. Yang Berhormat bagi Jeli. Tuan Mohd. Apandi bin Haji Mohamad: Terima kasih, Tuan Yang di-Pertua dan Yang Berhormat Menteri. Kita tidak mempertikaikan sistem. Kalau sistem dia bagus, kalau implementasi dia tidak bagus, jadilah macam Dasar Ekonomi Baru, 30 tahun, separuh pun tidak sampai lagi kerana implementasi tidak bagus. Jadi, sekarang ini saya merujuk kepada sistem di Terengganu- walaupun tidak bagus- tetapi kerana semua pihak memainkan peranan, kesungguhan menyebabkan boleh, benda yang tidak logik dari segi biasa 50,000. Sekarang saya hendak tanya, Wilayah Persekutuan, kata hebat sangat sistem. Berapa ribu lot yang telah dikeluarkan? Yang kata hebat sangat ini. Sekarang kenyataan ini boleh tahu, beri kenyataan rasmi Menteri berapa ribu lot yang dikeluarkan, yang kata hebat sangat sistem? Berapa hak milik strata diluluskan? Berapa hak milik tanah diluluskan? Minta penjelasan angkanya. Okey, terima kasih. Tengku Dato' Adnan bin Tengku Mansor: Untuk makluman Yang Berhormat bagi Jeli, saya tidak ada angka-angka yang saya boleh dapat sebutkan kepada Yang.